לא נשבר

לא נשבר (באנגלית: Unbroken) הוא סרט קולנוע אמריקאי שיצא לאקרנים בדצמבר 2014. הסרט בבימויה של אנג'לינה ג'ולי, מבוסס על הספר "בלתי שביר" מאת לורה הילנברנד, המבוסס על סיפור אמיתי. גיבורו הוא לואי זמפריני אתלט אולימפי וקצין בחילות האוויר של צבא ארצות הברית שנפל בשבי היפני במהלך מלחמת העולם השנייה. הסרט עוקב אחר סיפור חייו של האמריקאי לואי זמפריני, בן למשפחת מהגרים איטלקית קשת יום. הוא הצטיין בריצות בינוניות וארוכות וייצג את ארצות הברית באולימפיאדת ברלין (1936) בריצת 5000 מטר. הוא חלם להשתתף באולימפיאדת הקיץ 1940 בטוקיו, אך תוכניותיו התבטלו בעקבות פרוץ מלחמת העולם השנייה, אשר בעקבותיה הוא התגייס לצבא ארצות הברית. במהלך המלחמה שירת כמטילן בחילות האוויר, בדרגת סגן. ב-1943, במהלך אחת המשימות התרסק מטוסו בלב האוקיינוס השקט והוא עבר מסע הישרדות מפרך בשתי סירות הצלה. את המסע עבר עם שני חבריו (אחד מהם נפטר אחרי חודש), במשך 47 יום, עד שהגיע לאוניית מלחמה יפנית ליד איי מרשל. הוא הובל לשבי הצבא היפני והועבר בין מחנות שבויים תוך ספיגת עינויים גופניים ונפשיים, בפרט על ידי סמל יפני שכונה "הציפור". אחרי שנתיים בשבי, הוא שוחרר עם שאר השבויים והתאחד עם משפחתו. בשקופיות הסיום, מסופר שזמפריני הקים משפחה, השלים עם גורלו מתוך תפיסה דתית נוצרית. לאחר שנים הוא שב ליפן, התפייס עם שוביו, מלבד "הציפור" שסירב לפגוש אותו. בגיל 80 השתתף בהעברת הלפיד האולימפי לקראת אולימפיאדת נאגנו (1998) ביפן. הוא נפטר בגיל 97, חודשים ספורים לפני צאת הסרט לאקרנים. הזכויות לסרט קולנוע על בסיס סיפור חייו של זמפריני נרכשו על ידי אולפני יוניברסל עוד בשנת 1956, אך הפקה שלו לא יצאה אל הפועל. רק לאחר הצלחת ספרה של לורה הילנברנד "בלתי שביר: סיפור הישרדותו הלא ייאמן של טייס במלחמת העולם השנייה", שיצא לאור ב-2010, צברה ההפקה תאוצה והזכויות לסרט על בסיס הספר נרכשו על ידי האולפנים ב-2011. לבמאית הסרט נבחרה אנג'לינה ג'ולי שזהו סרט האולפנים הגדול הראשון שלה כבמאית. לג'ולי חברו האחים כהן שנבחרו לשכתב את התסריט. צילומי הסרט החלו באוקטובר 2013 באוסטרליה, סצנות ההישרדות באוקיינוס בוצעו במכל מים באולפנים בגולד קוסט, צילומי השטח נעשו באתרים בניו סאות' ויילס וצילומי אולפן בסידני. הסרט יצא לאקרנים בארצות הברית בחג המולד 2014. הסרט קיבל ביקורות שליליות בארצות הברית ולא קיבל אפילו מועמדות אחת לגלובוס הזהב, אך הפך לשובר קופות מפתיע שהכניס 90 מיליון דולר בשבועיים הראשונים להקרנתו. ג'ק אוקונל - בתפקיד לואי זמפריני סי. ג'יי. ואלרוי - לואי זמפריני בילדותו מייאבי - בתפקיד מוטסוהירו וטאנבה הסמל היפני, שכינויו "הציפור" דונל גליסון - בתפקיד פיל, טייס המפציץ, אחד מהשלושה ששרדו את התרסקות המטוס פין ויטרוק - בתפקיד מאק, איש צוות אוויר, אחד מהשלושה ששרדו את התרסקות המטוס גארט הדלונד - בתפקיד קומנדר ג'ון פיצג'רלד, מאסירי המחנה ג'יי קורטני - בתפקיד קאפ, אחד מטייסי המפציץ אלכס ראסל - בתפקיד פיט זמפריני, אחיו של לואי ג'ון מגארו - בתפקיד פרנק אי. טינקר ספנסר לופרנקו - הארי ברוקס ברין צ'פמן-פאריש - שבוי מלחמה אתר האינטרנט הרשמי של לא נשבר (באנגלית) "לא נשבר", במסד הנתונים הקולנועיים IMDb (באנגלית) "לא נשבר", באתר נטפליקס "לא נשבר", באתר AllMovie (באנגלית) "לא נשבר", באתר Rotten Tomatoes (באנגלית) "לא נשבר", באתר Box Office Mojo (באנגלית) "לא נשבר", באתר Metacritic (באנגלית) "לא נשבר", באתר אידיבי "לא נשבר", במסד הנתונים הקולנועיים KinoPoisk (ברוסית) לא נשבר באתר History vs. Hollywood ליטל אבזון, ‏"לא נשבר" - הסיפור הלא ייאמן של לואיס זמפריני, באתר ‏מאקו‏, 4 בדצמבר 2014 Making of 'Unbroken': Angelina Jolie Fought "Uphill Battle" in Bringing True Story to Screen, הוליווד ריפורטר, 18 בדצמבר 2014 אורי קליין, סרטה החדש של אנג'לינה ג'ולי נופל בכל קלישאה הוליוודית אפשרית, באתר הארץ, 13 בינואר 2015 אורון שמיר, עכבר העיר אונליין, "לא נשבר": אנג'לינה ג'ולי מתקשה להצטיין, באתר הארץ, 15 בינואר 2015 אבנר שביט‏, די, נשבר: "לא נשבר" הוא כישלון מביך נוסף של אנג'לינה ג'ולי, באתר וואלה, 16 בינואר 2015 ארז דבורה, "לא נשבר": מסע הצלב של אנג'לינה ג'ולי, באתר ynet, 16 בינואר 2015 יאיר רוה, ״לא נשבר״, ביקורת, בבלוג הקולנוע "סינמסקופ", 16 בינואר 2015 יעל שוב, "לא נשבר": הרבה אנשים מוכשרים יצרו סרט חסר השראה, באתר Time Out תל אביב, 15 בינואר 2015 Angelina Jolie breaks the curse of 'Unbroken', לוס אנג'לס טיימס, 18 באפריל 2014 אקונומיסט, נערה עם להיט ביד, באתר הארץ, 10 במאי 2012 Angelina Jolie Confirmed to Direct 'Unbroken' in Australia, אתר hollywoodreporter.com איתמר זהר, אנג'לינה ג'ולי לא נשברת, באתר הארץ, 4 בינואר 2015